Rikunarita-ORG/Wikinium huggingface dataset:
# ลีนึส ตูร์วัลดส์

| ลีนึส ตูร์วัลดส์ |
| --- |
|  |
| เกิด | ลีนึส เบเนดิกต์ ตูร์วัลดส์ 28 ธันวาคม พ.ศ. 2512 เฮลซิงกิ ฟินแลนด์ |
| สัญชาติ | ชาวฟินแลนด์เชื้อสายอเมริกัน |
| ศิษย์เก่า | มหาวิทยาลัยเฮลซิงกิ |
| อาชีพ | วิศวกรซอฟต์แวร์ |
| นายจ้าง | มูลนิธิลินุกซ์ |
| มีชื่อเสียงจาก | ลินุกซ์, กิต |
| คู่สมรส | ตูเว ตูร์วัลดส์ (สกุลเดิม มอนนี) |
| บุตร | 3 คน |
| บุพการี | นิลส์ ตูร์วัลดส์ (พ่อ) อันนา ตูร์วัลดส์ (แม่) |
| ญาติ | อูเลอ ตูร์วัลดส์ (ปู่) |
| เว็บไซต์ | torvalds-family.blogspot.com cs.helsinki.fi/u/torvalds (outdated) |

**ลีนึส เบเนดิกต์ ตูร์วัลดส์** (สวีเดน: *Linus Benedict Torvalds*, เสียงอ่านภาษาสวีเดน: [ˈliːnʉs ˈtuːrvɑlds] ; เกิด 28 ธันวาคม พ.ศ. 2512 ที่เฮลซิงกิ) เป็นผู้สร้างลินุกซ์ (Linux kernel) แก่นกลางของระบบปฏิบัติการซอฟต์แวร์เสรี

## ประวัติ

ตูร์วัลดส์เกิดที่เฮลซิงกิ ประเทศฟินแลนด์ เป็นบุตรของอันนาและนิลส์ และเป็นหลานของอูเลอ

## อ้างอิง

* ประวัติลินุส เก็บถาวร 2010-08-15 ที่ เวย์แบ็กแมชชีน จากเว็บลินุกซ์
# แฮร์มัน ฟ็อน เฮ็ล์มฮ็อลทซ์

แฮร์มัน ฟ็อน เฮ็ล์มฮ็อลทซ์
**แฮร์มัน ลูทวิช แฟร์ดีนันท์ ฟ็อน เฮ็ล์มฮ็อลทซ์** (เยอรมัน: *Hermann Ludwig Ferdinand von Helmholtz*; 31 สิงหาคม ค.ศ. 1821 – 8 กันยายน ค.ศ. 1894) เป็นนักฟิสิกส์ชาวเยอรมัน ซึ่งเชี่ยวชาญในวิทยาศาสตร์หลายสาขา ในทางสรีรศาสตร์ เขาได้คิดค้นทฤษฎีการมองเห็น การมองเห็นในอวกาศ งานวิจัยเรื่องการเห็นสี รวมถึงการได้ยินเสียง ในทางฟิสิกส์ งานที่มีชื่อเสียงของเขาคือทฤษฎีเกี่ยวกับพลศาสตร์ไฟฟ้า อุณหพลศาสตร์เคมี และหลักพื้นฐานทางกลของอุณหพลศาสตร์ เขายังเป็นนักปรัชญาทางวิทยาศาสตร์ ซึ่งกำหนดแนวคิดเกี่ยวกับความสัมพันธ์ระหว่างกฎการตระหนักรู้ กับกฎธรรมชาติ และแนวคิดเรื่องวิทยาศาสตร์เพื่อคุณธรรม สถาบันวิจัยในเยอรมนีแห่งหนึ่งได้ใช้ชื่อว่า "สมาคมเฮ็ล์มฮ็อลทซ์" (Helmholtz-Gemeinschaft) เพื่อเป็นเกียรติแก่เขา

## อ้างอิง
# ฌ็อง-บาติสต์ เกลแบร์

| ฌ็อง-บาติสต์ เกลแบร์ |
| --- |
|  |
| เกิด | (1753-03-09)9 มีนาคม ค.ศ. 1753 สทราซบูร์ ประเทศฝรั่งเศส |
| เสียชีวิต | 14 มิถุนายน ค.ศ. 1800(1800-06-14) (47 ปี) ไคโร ประเทศอียิปต์ |
| รับใช้ |  ฝรั่งเศส  จักรวรรดิโรมันอันศักดิ์สิทธิ์  ราชอาณาจักรฝรั่งเศส  ฝรั่งเศส |
| ประจำการ | 1769–1770 (ฝรั่งเศส) 1777–1783 (ฮาพส์บวร์ค) 1792–1800 (ฝรั่งเศส) |
| ชั้นยศ | พลเอก (General de Division) |
| การยุทธ์ | สงครามสืบราชบัลลังก์บาวาเรีย สงครามปฏิวัติฝรั่งเศส สงครามสหสัมพันธมิตรครั้งที่หนึ่ง |

**ฌ็อง-บาติสต์ เกลแบร์** (ฝรั่งเศส: *Jean-Baptiste Kléber*) เป็นนายพลชาวฝรั่งเศสระหว่างสงครามปฏิวัติฝรั่งเศส ในตอนแรก เขารับราชการในกองทัพหลวงฝรั่งเศสเป็นเวลาหนึ่งปี จากนั้นจึงย้ายไปรับราชการในกองทัพจักรวรรดิโรมันอันศักดิ์สิทธิ์ภายใต้ราชวงศ์ฮาพส์บวร์คเป็นเวลาเจ็ดปี อย่างไรก็ตาม การที่เขามีพื้นเพเป็นสามัญชน ทำให้เขาไม่ได้รับความก้าวหน้าเท่าที่ควร และแล้ว เมื่อเขาอาสาเข้าร่วมกับกองทัพปฏิวัติฝรั่งเศสในปี 1792 เขาก็มีความก้าวหน้าอย่างรวดเร็ว

เกลแบร์ประจำการอยู่ในไรน์ลันท์ระหว่างสงครามสหสัมพันธมิตรครั้งที่หนึ่ง และมีส่วนปราบกลุ่มกบฏนิยมเจ้าในจังหวัดว็องเด จากนั้นเขาลาออกจากราชการและใช้ชีวิตอย่างสงบสุขชั่วคราว จนกระทั่งในปี 1798 เขากลับเข้ารับราชการอีกครั้งและติดตามนายพลนโปเลียน โบนาปาร์ต ในการทัพอียิปต์ ต่อมา ภายหลังนโปเลียนออกจากอียิปต์ เกลแบร์ก็ได้รับแต่งตั้งเป็นผู้บัญชาการทหารฝรั่งเศสประจำอียิปต์ เขาถูกลอบสังหารเมื่อปี 1800 ในกรุงไคโร

## อ้างอิง

## อ่านเพิ่มเติม

* Philippe Jéhin, *Jean-Baptiste Kléber : le lion indomptable : 1753-1800*, Éditions Vent d'Est 2012, ISBN 979-10-90826-06-9
* Auguste Echard: *J.-B. Kléber : un fils de l'Alsace*, Charavay Frères Éditeurs, Paris, 1883 (sic) online version